এজন দুজন নহয়, ৩৮জনকৈ সন্ত্ৰাসবাদীক মৃত্যুদণ্ড দিয়া হ'ব! গুজৰাটৰ এখন বিশেষ আদালতে প্ৰদান কৰিছে এই ৰায়।
২০০৮ চনত আহমেদাবাদত ঘটি যোৱা এটা ধাৰাবাহিক বোমা বিস্ফোৰণত জড়িতসকলক দিয়া হৈছে এই মৃত্যুদণ্ড।
বিস্ফোৰণটোৰ বাবে ৪৯ জনকৈ সন্ত্ৰাসবাদীক দোষী সাব্যষ্ট কৰা হৈছিল। আজি আদালতৰ ৰায় অনুসৰি, ৪৯ জনৰ ৩৮ জনক মৃত্যুদণ্ড আৰু বাকী ১১ জনক যাৱজ্জীৱন কাৰাদণ্ডৰে দণ্ডিত কৰা হ'ব।
বিস্ফোৰণটোৰ সৈতে ষ্টুডেণ্টচ ইছলামিক মভমেণ্ট অৱ ইণ্ডিয়া চমুকৈ চিমিৰ অধীনত ইণ্ডিয়ান মুজাহিদীন জড়িত আছিল।
অভিযোগ অনুসৰি, নৰেন্দ্ৰ মোদী মুখ্যমন্ত্ৰী হৈ থকাৰ সময়ছোৱাত তথা ২০০২ চনৰ গোধৰাত ঘটা সাম্প্ৰদায়িক সংঘৰ্ষৰ প্ৰতিশোধস্বৰূপে এই বিস্ফোৰণৰ পৰিকল্পনা কৰা হৈছিল।
উল্লেখ্য যে ২০০৮ চনৰ ২৬ জুলাইত ঘটা এই ভয়াৱহ বিস্ফোৰণটোৱে দেশব্যাপি কঁপনি তুলিছিল। ৭০ মিনিটজুৰি ধাৰাবাহিকভাৱে চলা এই বিস্ফোৰণটোত মৃত্যু হৈছিল ৫৬ জনকৈ নিৰীহ লোকৰ। আনহাতে, আহত হৈছিল ২০০ জন।
অৱশেষত ১৩ বছৰৰ পাছত এই গোচৰৰ অপৰাধী কেইজনক শাস্তি প্ৰদান কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
